અમદાવાદ : આજે વર્લ્ડ સ્ટ્રોક ડે છે. સ્ટ્રોક (લકવો, પક્ષઘાત, બ્રેઇન એટેક, પેરાલીસિસ) એક જીવલેણ અવસ્થા છે. વિશ્વભરમાં દર છ સેકન્ડે એક વ્યક્તિનું સ્ટ્રોકનાં કારણે મૃત્યુ થાય છે. દર વર્ષે સ્ટ્રોકથી ૬૦ લાખ લોકોનાં મૃત્યુ થાય છે, જે મેલેરિયા, ટીબી અને એચઆઇવીથી થતાં કુલ મૃત્યુ કરતાં પણ વધારે છે. ડબ્લ્યુએચઓ(હુ) નાં સર્વે પ્રમાણે ભારતમાં દર વર્ષે સ્ટ્રોકનાં ૧૬ લાખ કેસો નોંધાય છે. દેશમાં રોજ ત્રણથી ચાર હજાર લોકોને સ્ટ્રોક થાય છે, જેમાંથી ૧૨ ટકા લોકોની ઉંમર ૪૦ વર્ષ કરતાં ઓછી હોય છે. છેલ્લાં ૧૦ વર્ષમાં ભારતીય દર્દીઓમાં બ્રેઇન સ્ટ્રોકને કારણે મૃત્યુ પામતી વ્યક્તિઓની સંખ્યામાં નોંધપાત્ર વધારો થયો છે.